钦定古今图书集成/历象汇编/岁功典/第041卷 > 兰陵王 陈允平
## 钦定古今图书集成/历象汇编/岁功典/第041卷 > 兰陵王 陈允平

古堤直，隔水轻盈飏碧。东风路，还是舞烟眠露，年年
自春色。红尘遍京国。留滞高阳醉客。斜阳外，千缕翠
条髣髴，流莺度金尺。　长亭半陈迹。记曾系征鞍，频
护歌席。匆匆江上又寒食。回首处应念，旧曾攀折，依
然离恨遍四驿。倦游尚南北。　恻恻。怨怀积。渐楚榭
寒收，隋苑春寂。颦眉不尽相思极。想人在何处，倚楼
横笛。闲情似絮。更那听，夜雨滴。